SendKeys in C++ - CodeProject 10,875,497 members (79,950 online)
What's up with that :S Last Visit: 31-Dec-99 18:00 Last Update: 18-Sep-14 17:40Refresh1 Uieringe | Resepte uit die Klein Kombuis
← Roti’s – so gemaak
‘n Vars pasta sous →
As julle volgende keer steaks braai, maak lekker uieringe daarby. Vars. Die eetplek met die S, se uieringe proe soms of dit in ou motorolie gaargemaak is – dit is so galsterig, jou middelnaam is sommer Pessimis na ‘n sessie met hulle uie!
Sny 5 groot uie in ringe – halfsentimeter dik. Maak die ringe los en gooi dit in ‘n plastiek- of glashouer, gevul met ys en water, en sit in die yskas vir ‘n uur of meer.
Gooi die water af – gooi dit sommer in ‘n sif of vergites dat die ekstra water kan afloop, en neem ‘n Ziplock, mind you, ‘n skoon winkelsak sal seker ook die truuk doen. Gooi daarin ‘n paar lepels koekmeel. Dit is om ‘n lagie te vorm tussen die gladde uie vleis, en die beslag.
Gooi ‘n paar ringe op ‘n slag in, skud rond sodat die meel die uie lekker omsingel, en dan dompel jy dit in ‘n beslag wat gemaak is met ‘n draad handklitser, 250ml bruismeel, en ‘n teelepel van tannie Ina Paarman se garlic en herb sout. Hierby gooi jy koue water en klits en verwyder klonte, totdat ‘n beslag voor jou oe vorm aanneem.
Vis die ringe uit met ‘n sosatiestokkie, of gisteraand se take away chinese chopstick! Teen die tyd moet die olie al baie warm staan en wag – gooi die ringe in die olie, laat tog net eers die beslag bietjie afloop weens vanselfsprekende redes, en dreineer op handdoekpapier as die uie goudbruin gebraai is.
Dit klink na moeite, ja, maar lekker eet is soms bietjie moeite. En mens dooi nie sommer van kosmaak nie!
Wenk: ‘n ui in kwarte gesny en by tuisgemaakte slapchips in die olie gegooi, gee ‘n heerlike geur aan daardie slapchips! As die ui te donker raak, gooi ‘n nuwe kwart in.
This entry was posted in Klein Kombuis. Bookmark the permalink.	← Roti’s – so gemaak
3 responses to “Uieringe”	Emma Dixon
Dankie vir hierdie ene! Ek lief uieringe! Ek kry die goed nooit reg nie, want die deeg val af en die ui bly rou.
Kyk of daai meel wat jy eerste oor die uie strooi, die truuk sal doen, en gee terugvoering!
Rina-Louise du Plessis
Dankie vir die resep. Lol jy beskryf dit so ougat ek kan nie anders om dit te probeer nie;-).